Ikki opa-singil
Ikki opa-singil yoki Peshayvonda (Two Sisters (On the Terrace)) fransuz rassomi Pierre-Auguste Renoir tomonidan 1881-yilda moyboʻyoqda chizilgan hamda Chikagodagi Sanʼat institutidagi kolleksiyada saqlanilayotgan kartina hisoblanadi. Kartinaning hajmi 100.5 sm ×81 sm. Ikki opa-singil (fransuzcha: Les Deux Sœurs) nomi muallif Renoir tomonidan va Peshayvonda (fransuzcha: Sur la terrasse) nomi esa ushbu asarning ilk egasi Paul Durant-Ruel tomonidan qoʻyilgan. Renoir ushbu kartina ustida Parijning g'arbiy qismida, Chatoudagi Sena orolida joylashgan Maison Fournaise restoranining ayvonidan foydalangan. Rasmda yosh ayol va uning singlisi tashqarida oʻtirishgani tasvirlangan. Opa-singillar ortida esa Sena daryosi tasvirlangan. Oʻsha davrda 18 yoshli aktrisa boʻlgan Jeanne Darlot (1863—1914) „opa“ obrazini gavdalantirishga yordam bergan lekin „singil“ obrazida qizaloq kimligi nomaʼlum. Renoir kartina ustida ishlashni 1881-yilning aprel oyida boshlagan va 7-iyul 1881-yilda Paul Durant-Ruel tomonidan 1,500 frankka sotib olingan. Kartina birinchi marta 1882-yilning bhorida boʻlib oʻtgan 7-impressionistlar koʻrgazmasida namoyish etilgan. 1883-yilda kartina sanʼat asarlari kolleksioneri hamda nashriyotchi Charles Ephrussi kolleksiyasiga qoʻshilgan, lekin 1892-yilda kartina yana Durant-Ruel oilasiga qaytarib berilgan. 1925-yilda kartina Chikagolik Annie Swan Coburnga 100,000 dollarga sotilgan. Uning oʻlimidan oldin, 1932-yilda kartinani 1933-yildan beri saqlanib kelinayotgan Chikago Sanʼat institutiga vasiyat qilib qoldirgan.